

**"Бағалау қызметi субъектiлерiнiң, бағалау принциптерiмен пайдаланатын бағалау жөніндегі жұмыстарының орындалу сапасына қойылатын талаптарды қолдануы жөнiндегi ереженi бекiту туралы" N 2071 болып тiркелген Қазақстан Республикасы Әдiлет министрiнiң 2002 жылғы 23 қарашадағы N 179 бұйрығына өзгерiстер енгiзу туралы**

***Күшін жойған***

Қазақстан Республикасы Әділет министрінің 2004 жылғы 22 маусымдағы N 189 бұйрығы. Қазақстан Республикасының Әділет министрлігінде 2004 жылғы 26 маусымда тіркелді. Тіркеу N 2916. Күші жойылды - Қазақстан Республикасы Әділет министрінің 2012 жылғы 3 ақпандағы № 11-06/73 Бұйрығымен

     Ескерту. Күші жойылды - ҚР Әділет министрінің 2012.02.03 № 11-06/73 Бұйрығымен.

      Бағалау қызметi саласындағы нормативтiк құқықтық актiлердi "Қазақстан Республикасындағы бағалау қызметi туралы" Қазақстан Республикасының  Заңына сәйкес келтiру мақсатында бұйырамын:

      1. "Бағалау қызметi субъектiлерiнiң, бағалау принциптерiмен пайдаланатын бағалау жөніндегі жұмыстарын орындау сапасына қойылатын талаптарды қолдануы жөнiндегi ереженi бекiту туралы" N 2071 болып тiркелген Қазақстан Республикасы Әдiлет министрiнiң 2002 жылғы 23 қарашадағы N 179 (Нормативтiк құқықтық актiлердiң мемлекеттiк тiркелiмiнде N 2071 болып тiркелген және Қазақстан Республикасы орталық атқарушы және өзге де мемлекеттiк органдарының нормативтiк құқықтық актiлер бюллетенiнде жарияланған, 2003 ж., N 3, 774-құжат)  бұйрығына мынадай өзгерiстер енгiзiлсiн:

      осы бұйрықпен бекiтiлген, Бағалау қызметi субъектiлерiнiң, бағалау принциптерiмен пайдаланатын бағалау жөнiндегi жұмыстарды орындау сапасына қойылатын талаптарды қолдануы жөніндегі ережеде:

      6-тармақ мынадай редакцияда жазылсын:

      "Бағалауды жүргiзу шарты мыналарды қамтуы тиiс:

      1) тапсырушы мен бағалаушының деректемелерi - тегі, аты, әкесiнiң аты (ол болған жағдайда), тұрғылықты жерi; заңды тұлға үшiн - атауы, орналасқан жерi (пошталық мекен-жайы), банктiк деректемелерi;

      2) бағалау объектiсiнiң (объектiлерiнiң) атауы және (немесе) орналасқан жерi, айқындалатын құнның түрi;

      3) бағалау түрi;

      4) бағалау объектiсiнiң түрi;

      5) бағалау жүргiзу мерзiмдерi;

      6) көрсетiлетiн қызметтер үшiн ақы төлеудiң шарттары, тәртiбi және мөлшерi;

      7) тараптардың құқықтары, мiндеттерi мен жауапкершiлiгi;

      8) тапсырушының бағалау объектiсiне меншiк құқығын растайтын құжатының деректемелерi, не тапсырушыға бағалау туралы шарт жасау құқығын беретiн өзге де негiздемелер;

      9) мүлiктi бағалау жөнiндегi қызметтi жүзеге асыру құқығына лицензияның деректемелерi (лицензияның нөмiрi мен берiлген күнi, оны берген органды көрсете отырып).

      Бағалау жүргiзу шартында өзге де талаптар да болуы мүмкiн.";

      7-тармақтың 2) тармақшасында "сақтандырушы," деген сөз алынып тасталсын.

      2. Осы бұйрық Қазақстан Республикасы Әдiлет министрлiгінде мемлекеттiк тiркелген күнiнен бастап күшiне енедi.

*Министр*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК